gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3446, del 03-03-1999 (1999/1062)

ORDRE de 21 de gener de 1999, de la Conselleria d'Economia, Hisenda i Administració Pública, per la qual s'acorda la desafectació del domini públic de la Generalitat Valenciana d'un immoble situat en l'avinguda del Port núm. 108 de València.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1062


Data del document
:   21-01-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 21 de gener de 1999, de la Conselleria d'Economia, Hisenda i Administració Pública, per la qual s'acorda la desafectació del domini públic de la Generalitat Valenciana d'un immoble situat en l'avinguda del Port núm. 108 de València. [1999/X1062]
  
Mitjançant Ordre d'aquesta Conselleria de 17 de juny de 1998, s'acordà l'afectació de l'immoble situat en l'avinguda del Port núm. 108 de València a la Conselleria de Benestar Social, i se'n formalitzà l'afectació mitjançant acta de 24 de juny de 1998.
  
Posteriorment, mitjançant ofici de data 31 de juliol 1998, la Conselleria de Benestar Social proposà l'adscripció de l'immoble al Consorci Valencià de Serveis Socials per a instal·lar-hi les seues oficines, per la qual cosa, per a accedir al que s'ha proposat, i de conformitat amb el que disposa l'article 45 de la Llei 3/1986, de 24 d'octubre, de Patrimoni de la Generalitat Valenciana, es fa necessària la desafectació prèvia de l'immoble i la seua integració en el domini privat de la Generalitat Valenciana.
  
En virtut de tot això i d'acord amb les facultats que tinc atribuïdes per l'article 67 del text legal esmentat,
  
ORDENE
  
Primer
  
Es desafecta del domini públic de la Generalitat Valenciana l'immoble situat en l'avinguda del Port núm. 108 de València, que consta en l'Inventari General de Béns i Drets de la Generalitat Valenciana amb el número A02/46/250/0127.
  
Segon
  
Que la Conselleria de Benestar Social designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta de desafectació.
  
València, 21 de gener de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
Diari Oficial de la Generalitat Valenciana


Sumari del DOGV 3510, del 03-06-1999 (1999/5322)

RESOLUCIÓ de 18 de maig de 1999, del secretari general de la Conselleria de Sanitat, que sotmet a informació pública l'expedient per a la creació de la Unitat d'Àrea per a l'Assistència al Pacient Diabètic de l'Hospital General d'Elx.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5322


Data del document
:   18-05-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Elx
    * diabetis

RESOLUCIÓ de 18 de maig de 1999, del secretari general de la Conselleria de Sanitat, que sotmet a informació pública l'expedient per a la creació de la Unitat d'Àrea per a l'Assistència al Pacient Diabètic de l'Hospital General d'Elx. [1999/S5322]
  
En aquesta Secretaria General de la Conselleria de Sanitat de la Generalitat Valenciana s'instrueix l'expedient, promogut pel director mèdic de l'Hospital General d'Elx, situat a la partida Horts i Molins, s/n, per a la creació en aquest centre de la Unitat d'Àrea per a l'Assistència al Pacient Diabètic.
  
Segons preveu l'article 10 de l'Ordre de 10 d'abril de 1989 d'aquesta conselleria (DOGV núm. 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant 20 dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Unitat de Recursos Sanitaris d'aquesta Secretaria General, situada a València, carrer del misser Mascó, números 31 i 33, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 18 de maig de 1999.- El secretari general: Roberto José Roig Oltra.
Diari Oficial de la Generalitat Valenciana


Sumari del DOGV 3589, del 23-09-1999 (1999/8046)

Actuacions de judici de cognició número 00760/1998. Cèdula de notificació.
--------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8046


Organisme emissor
:   Jutjat de Primera Instància Número 2 de València

Tipus de document
:   Anunci

Actuacions de judici de cognició número 00736/1998. Cèdula de notificació. [1999/Q8046]
  
María Pilar Cerdán Villalba, magistrada jutgessa del Jutjat de Primera Instància número 2 de València, fa saber:
  
Que en les actuacions de judici de cognició número 00430/1998 consta la sentència que, transcrit l'essencial, diu així:
  
"Sentència
  
En nom del rei
  
València, 30 d'abril de 1999
  
Juan Francisco Pérez Fortit, magistrat jutge del Jutjat de Primera Instància número 2 d'aquesta ciutat, ha vist aquestes actuacions de judici executiu, promogudes per la senyora Vicenta Esteban Esteban, representada pel procurador Ignacio Aznar Gómez i dirigit pel lletrat Juan Jover Francés, contra l'entitat Litrey, SL, el senyor Juan Antonio Litran Giménez, el senyor Felipe Tolosa Loras, declarats en rebel·lia.
  
Decisió
  
Que amb la desestimació de la demanda formulada pel procurador Aznar, en nom de la senyora Vicenta Esteban Esteban i contra Litrey, SL, contra el senyor Juan Antonio Litran Giménez i contra el senyor Felipe Tolosa Loras, absolc els demandats amb la imposició de costes a la part actora.
  
Es fa saber a les parts que, contra aquesta sentència, poden interposar un recurs d'apel·lació davant l'Audiència Provincial de València, presentant l'escrit que pertoca en aquest jutjat, en el termini de cinc dies.
  
Aquesta és la meua sentència, de la qual s'expedirà un testimoni per a unir-lo a les actuacions, que pronuncie, mane i firme."
  
I perquè valga de notificació en forma legal al demandat, el senyor Juan Antonio Litran Giménez, amb el document nacional d'identitat/codi d'identificació fiscal 55883673, domiciliat al passeig de la Petxina, 67, que actualment es troba en parador ignorat, lliure aquest edicte que s'inserirà en el butlletí oficial d'aquesta província.
Diari Oficial de la Generalitat Valenciana


Sumari del DOGV 3638, del 02-12-1999 (1999/9874)

Expedient número 399/1999. Adjudicació de la determinació del tipus i selecció de proveïdors per al subministrament de medicaments Imiglucerasa i Test de l'alè.
----------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/9874


Organisme emissor
:   Conselleria de Sanitat

Tipus de document
:   Anunci

Expedient número 399/1999. Adjudicació de la determinació del tipus i selecció de proveïdors per al subministrament de medicaments Imiglucerasa i Test de l'alè. [1999/X9874]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. carrer de Misser Mascó núm. 31-33. 46226 València. Telèfon 66 130 82 76, fax 96 386 66 07.
  
c) Número d'expedient: 399/1999.
  
2. Objecte del contracte
  
a) Tipus de contracte: determinació del tipus i selecció de proveïdors.
  
b) Descripció de l'objecte: determinació del tipus i selecció de proveïdors per al subministrament de medicaments Imiglucerasa i Test de l'alè.
  
c) Lots: 2.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.547, de 27 de juliol de 1999, BOE núm. 188, de 7 d'agost de 1999, i Diario Oficial de las Comunidades Europeas.
  
.3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: indeterminat.
  
5. Adjudicació
  
a) Data: 22 d'octubre de 1999.
  
b) Contractistes:
  
Lot 1. Imiglucerasa: Genzyme, SL.
  
Lot 2. Test de l'alè: Isomed, SL; Nuclear Ibérica, SA.
  
c) Nacionalitat: espanyola.
Diari Oficial de la Generalitat Valenciana


Sumari del DOGV 3542, del 20-07-1999 (1999/6281)

Informació pública del Programa, el Projecte d'Urbanització i el Projecte de Reparcel·lació del Sector Sud-6.
-------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6281


Organisme emissor
:   Ajuntament d'Onda

Tipus de document
:   Anunci

Informació pública del Programa, el Projecte d'Urbanització i el Projecte de Reparcel·lació del Sector Sud-6. [1999/F6281]
  
Vist el Programa d'Actuació Integrada del Sector Industrial Sud-6, compost per l'alternativa tècnica (Pla Parcial del Sector Sud-6 i Projecte d'Urbanització) i la proposició juridicoeconòmica, així com el Projecte de Reparcel·lació del mateix Sector Sud-6, redactats per l'enginyer de camins, canals i ports municipal, Alfonso de Cachavera Guimerá.
  
D'acord amb el que s'estableix en els articles 46, 52, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant el Decret de l'Alcaldia, de data 23 de juny de 1999, s'ha disposat:
  
Sotmetre a informació pública, pel període de 20 dies, comptadors des de l'última publicació, el Programa, el Projecte d'Urbanització i el Projecte de Reparcel·lació del Sector Sud-6.
Diari Oficial de la Generalitat Valenciana


Sumari del DOGV 3434, del 15-02-1999 (1999/613)

RESOLUCIÓ de 12 de gener de 1999, de la Conselleria de Cultura, Educació i Ciència, per la qual es crea l'Agència de Lectura Pública Municipal d'Almedíjar.
-----------------------------------------------------------------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/613


Data del document
:   12-01-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Almedíjar
    * biblioteca pública

RESOLUCIÓ de 12 de gener de 1999, de la Conselleria de Cultura, Educació i Ciència, per la qual es crea l'Agència de Lectura Pública Municipal d'Almedíjar. [1999/X613]
  
Vist l'expedient incoat en virtut de la petició que ha formulat l'Ajuntament d'Almedíjar en què sol·licita la creació d'una agència de lectura a la localitat mencionada.
  
Vist, igualment, el conveni que han subscrit l'Ajuntament i la Generalitat Valenciana, on s'estableixen les obligacions que les parts contrauen quant al sosteniment i funcionament de la mencionada agència de lectura pública municipal; tenint en compte l'informe favorable que la cap del Servei del Llibre, Arxius i Biblioteques ha emés en compliment de l'article 2.2. de la Llei 10/1986, de 30 de desembre, d'Organització Bibliotecària de la Comunitat Valenciana, la Conselleria de Cultura, Educació i Ciència ha resolt:
  
Crear l'Agència de Lectura Pública Municipal d'Almedíjar.
  
Contra la present resolució, que posa fi a la via administrativa, l'interessat podrà interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, o de deu dies si s'opta per seguir el procediment per a la protecció dels drets fonamentals de la persona, comptats en els dos casos des del dia següent al de la publicació. Tot açò de conformitat amb el que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Constenciosa Administrativa.
Diari Oficial de la Generalitat Valenciana


Sumari del DOGV 3428, del 04-02-1999 (1999/37)

Notificació als interessats en el recurs contenciós administratiu núm. 3870/98.
-------------------------------------------------------------------------------

### Dades del document

Número de DOGV
:   3428

Data del DOGV
:   04-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/37


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació als interessats en el recurs contenciós administratiu núm. 3870/98. [1999/L37]
  
El secretari general de la Conselleria d'Economia, Hisenda i Administració Pública, fa saber:
  
Que el senyor Terenci Palop Valero i altres, han interposat recurs contenciós administratiu núm. 02/01299274/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 8 d'abril de 1998, de la Direcció General de Funció Pública, sobre modificació de la classificació de llocs de treball.
  
Per això, en compliment del que disposa l'article 49 de la Llei 29/1998, de 13 de juliol Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, per mitja de escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3600, del 08-10-1999 (1999/8445)

Expedient número SU/21/1999. Adjudicació del contracte del subministrament de mobiliari divers per a l'Escola Superior de Tecnologia i Ciències Experimentals de la Universitat Jaume I de Castelló de la Plana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3600

Data del DOGV
:   08-10-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8445


Organisme emissor
:   Universitat Jaume I de Castelló

Tipus de document
:   Anunci

Expedient número SU/21/1999. Adjudicació del contracte del subministrament de mobiliari divers per a l'Escola Superior de Tecnologia i Ciències Experimentals de la Universitat Jaume I de Castelló de la Plana. [1999/F8445]
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: SU/21/1999.
  
2. Objecte del contracte
  
a) Tipus de contracte: subministrament.
  
b) Descripció de l'objecte: mobiliari divers.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 19 de juliol de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: deu milions nou-centes cinquanta mil pessetes (90.820.348 PTA).
  
5. Adjudicació
  
a) Data: 8 de setembre de 1999.
  
b) Contractista: Federico Giner, SA.
  
c) Nacionalitat: espanyola.
  
d) Import d'adjudicació: nou milions set-centes catorze mil set-centes cinquanta pessetes (9.714.750 PTA).
Diari Oficial de la Generalitat Valenciana


Sumari del DOGV 3581, del 13-09-1999 (1999/7689)

Informació pública del projecte de l'escut del municipi de Matet.
-----------------------------------------------------------------

### Dades del document

Número de DOGV
:   3581

Data del DOGV
:   13-09-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7689


Organisme emissor
:   Ajuntament de Matet

Tipus de document
:   Anunci

Informació pública del projecte de l'escut del municipi de Matet. [1999/F7689]
  
Una vegada aprovat pel Ple de l'Ajuntament, en la sessió del dia 16 de juliol de 1999, el projecte de l'escut del municipi de Matet, se sotmet l'expedient a informació pública pel termini d'un mes al tauler d'anuncis de l'Ajuntament i en el Diari Oficial de la Generalitat Valenciana, d'acord amb el que s'estableix en l'article 14 del Reial Decret 116/1994, de 21 de juny, del Govern Valencià, a l'efecte que tots els qui tinguen interés en l'assumpte puguen examinar-lo i al·legar el que estimaren oportú.
Diari Oficial de la Generalitat Valenciana


Sumari del DOGV 3604, del 14-10-1999 (1999/8431)

Rotlle d'apel·lació número 1.199/1998. Cèdula de notificació.
-------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8431


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.199/1998. Cèdula de notificació. [1999/F8431]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia de la data, dictada en el rotlle d'apel·lació número 1.199/1998, que prové del judici de menor quantia número 150/1997, del Jutjat de Primera Instància número 21 de València, s'ha acordat notificar a l'apel·lada declarada en situació processal de rebel·lia, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
Secció Novena
  
Magistrats:
  
- José Martínez Fernández.
  
- Gonzalo Caruana Font de Mora.
  
- Antonio Pardo Llorens.
  
València, 20 de setembre de 1999.
  
La Secció Novena de l'Audiència Provincial de València, sent-ne magistrat ponent el senyor José Martínez Fernández, ha vist el present rotlle d'apel·lació número 1.199/1998, que prové de les actuacions del judici de menor quantia número 150/1997, promoguts davant el Jutjat de Primera Instància número 21 de València, entre les parts: d'una, com a demandats apel·lants, el senyor Alfredo Vicente Ballester de Cea, representat per la procuradora Gema Máñez Ibáñez, i la senyora María Jesús Cecilia Ballester de Cea, representada per la procuradora Cristina Vázquez Prat; d'altra, com a demandant apel·lat, el senyor Ramón Sampietro Jodar, representat per la procuradora Ana María Arias Nieto, i d'altra, com a demandada apel·lada, la senyora María Eugenia de Cea Vargas, declarada en situació processal de rebel·lia».
  
Decisió
  
Es desestima el recurs, i s'imposen als apel·lants les costes processals d'aquesta alçada».
  
I perquè el que s'ha acordat es complisca i valga de notificació a l'apel·lada declarada en situació processal de rebel·lia, la senyora María Eugenia de Cea Vargas, amb la prèvia fixació del present edicte al tauler de d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3536, del 12-07-1999 (1999/5800)

Recurs contenciós administratiu número 01/0002454/1998
------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5800


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0002454/1998 [99/5800]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que l'Associació d'Afectats per la Carretera Nova Elx-Alacant ha interposat un recurs contenciós administratiu, amb el número 01/0002454/1998 contra la resolució de la COPUT, publicada en el Butlletí Oficial de la Província d'Alacant de data 15 de juny de 1998 sobre l'aprovació definitiva del Pla General d'Elx d'ordenació urbà.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3542, del 20-07-1999 (1999/6295)

Recurs contenciós administratiu número 01/2567/1998.
----------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/6295


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2567/1998. [1999/Q6295]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Manuel Vicente Pérez ha interposat un recurs contenciós administratiu, amb el número 01/2567/1998, contra la Resolució de data 25 de maig de 1998, dictada per la Conselleria d'Obres Públiques, Urbanisme i Transports, i publicada en el Butlletí Oficial de la Província d'Alacant en data 15 de juny de 1998, sobre l'aprovació definitiva del Pla General d'Ordenació Urbana d'Elx.
  
Cosa que es fa pública a l'efecte establit en l'article 60 de la llei d'aquesta jurisdicció.